Með vísan til 54. gr. stjórnarskrárinnar og 54. gr. laga um þingsköp Alþingis er þess óskað að heilbrigðisráðherra flytji Alþingi skýrslu um dánaraðstoð . Í skýrslunni verði fjallað um : a . upplýsingar um dánaraðstoð og þróun lagaramma um hana þar sem hún er leyfð , b . tíðni , ástæður og skilyrði dánaraðstoðar þar sem hún er leyfð , c . reynsluna af dánaraðstoð þar sem hún er leyfð , d. opinbera umræðu og mögulegar lagabreytingar í þeim löndum þar sem dánaraðstoð er ekki leyfð , einkum Norðurlöndum , Þýskalandi og Kanada , e. hvort tækt sé að gera viðhorfskönnun meðal heilbrigðisstarfsmanna um afstöðu þeirra til dánaraðstoðar , annars vegar hvort starfsmenn telji dánaraðstoð vera réttlætanlega í ákveðnum tilfellum og hins vegar hvort þeir væru tilbúnir að verða við slíkri ósk að uppfylltum skilyrðum og að því gefnu að það samræmdist íslenskum lögum . Greinargerð . Beiðni þessi um skýrslu var áður flutt á 149. löggjafarþingi ( 969. mál ) . Ein spurninga í könnuninni var : „ Ertu hlynntur eða andvígur því að einstaklingur geti fengið aðstoð við að binda enda á líf sitt ef hann er haldinn ólæknandi sjúkdómi ( líknandi dauði ) ? “ 74,9% aðspurðra voru mjög eða frekar hlynnt því , 18% voru hvorki því né andvíg og 7,1% mjög eða frekar andvíg . Í janúar 2017 voru stofnuð samtökin Lífsvirðing , félag um dánaraðstoð . Í kjölfar stofnunar samtakanna , svo og skoðanakönnunar Siðmenntar sem hér er vísað til , spruttu upp umræður í samfélaginu um málefnið . Flutningsmenn þessarar tillögu telja að forsenda þess að umræðan geti þroskast og verið málefnaleg sé að fyrir liggi upplýsingar um stöðu þessara mála í öðrum löndum , svo og upplýsingar um afstöðu heilbrigðisstarfsfólks . Mikilvægt er að stjórnvöld safni þeim upplýsingum saman og setji fram á skýran og hlutlausan hátt . Beiðni þessi felur ekki í sér afstöðu til þess hvort ástæða sé til að breyta lögum hérlendis . Tilgangurinn er að treysta grundvöll nauðsynlegrar umræðu um viðkvæmt mál .